Anterior în Elementary :
Crimă în Paris.
Femeia de afaceri Sabine Raoult, a fost împușcată pe stradă.
Crima n-a fost rezolvată.
Cele două gloanțe lipsă de la locul faptei
au ajuns în tatăl tău.
Nimeni de la Interpol nu știe ce-am făcut.
Foarte adevărat de data asta, agent Muller.
Afacerea asta cu fiul tău ...
te aștepți să cred că ești aici să-l ajuți ?
Știi că ai avut un predecesor, Lukas ?
Numele lui era Jasper De Clerq.
Dumnezeule, Morland.
Copiii lui l-au găsit.
Cred că Sabine a fost victimă colaterală.
Morland a fost ținta.
Cineva a încercat să-ți omoare tatăl,
și-i e teamă că vor încerca din nou.
Aș fi putut jura că am cerut ca statuia aia să fie îndepărtată.
Doamne !
Am făcut ceva nou ca să te înfurii.
E ceva ce n-ai făcut.
N-ai pomenit că ai fost ținta unei tentative eșuate de asasinat,
care a omorât-o pe o femeie pe nume Sabine,
și pe tine mult mai gol pe interior decât erai deja.
Cum ai aflat ?
Watson a devenit suspicioasă când a văzut cum mănânci.
Nu vorbesc despre asta pentru că e dureros.
Eu și Sabine eram ...
foarte apropiați.
N-ai spus nici că cel care a fost în spatele tentativei e încă liber,
și că crezi că o altă tentativă e foarte posibilă.
Altfel de ce ți-ai stoca propriul sânge ?
Insinuându-te în viețile noastre
fără a dezvălui nimic din toate astea,
și fără a împărtăși ce informații ai
ca să ne putem lua propriile măsuri,
ne-ai pus în pericol.
Mă bucur să văd că bunăstarea mea
e esențială preocupărilor tale, ca de obicei.
Deducțiile lui Joan sunt doar parțial corecte.
E adevărat că cineva a încercat să mă omoare.
N-ar trebui să fie o surpriză.
În meseria mea mi-am făcut mulți dușmani.
Unde ea greșește
e presupunerea că în prezent sunt în pericol.
Stocarea sângelui meu este o precauție.
Complicații la genul ăsta de rană pot apărea mulți ani de acum încolo.
Aș putea intra în operație oricând.
În ce privește siguranța ta și a lui Joan,
m-am ocupat de acel presupus asasin.
S-a terminat.
Minți, așa că, va trebui să anchetez problema chiar eu.
Stai cu ochii afară. Dacă vin acasă mai devreme ?
Nu vin mai devreme acasă, și știi asta.
Știu că tu ar trebui să ții de 6,
așa că, ține de 6 !
În regulă.
Ce-a fost asta ?
Vezi ceva ?
Am văzut totul.
Elementary Sezonul 4, Episodul 10 "Universitatea urmată"
DOUĂ SĂPTĂMÂNI MAI TÂRZIU
Salut ! Unde ai fost ?
Ți-ai lăsat telefonul ... Ce s-a întâmplat ?
Doar o altă tentativă eșuată
de a strânge informații despre împușcarea tatălui meu.
Bine. Lasă-mă să te ajut cu asta.
Ce s-a întâmplat cu întrebarea contactelor tale din Scotland Yard ?
Scotland Yard a fost ținut în întuneric.
La fel și poliția franceză.
Se pare că tata a ținut controlul anchetei.
Și te-ai decis să afli răspunsuri bătând pe cineva ?
Am luat legătura cu un contact dintr-un grup de mercenari
pe care tata îl folosește uneori.
A trebuit să-mi las telefonul acasă,
pentru că ea e sensibilă la prezența microfoanelor.
O femeie ți-a făcut asta ?
O femeie foarte antrenată.
Nu pare a fi vrut să ia legătura cu tine.
Chiar din contră.
O parte din asta nu e sânge.
E ruj.
Și miroși a parfum.
Te-ai bătut sau ai făcut sex ?
Cele două nu se exclud reciproc.
În fine, sunt sigur că nici angajatorii ei nu știu nimic.
În timp ce te băteai, ai ratat un apel.
O să-mi verific mesageria.
Nu-i nevoie. A fost unul dintre consilierii de la Hamdale ... Gene Winnick.
Când n-a putut da de tine, m-a sunat pe mine.
Îmi amintesc de el.
E un tip de treabă.
A vrut să contactăm o prietenă de-a lui,
o femeie care conduce o casă de tranzit în Lower East Side.
Crede că are informații despre o crimă.
Rezidenții tăi sunt mai ales bărbați în recuperare ?
Avem și mulți eliberați condiționat care au fost trimiși
în case de tranzit. Și niște oameni ai străzii.
Ai spus că știi ceva despre o crimă.
Numele lui a fost Dennis Hicks.
A fost împușcat în apartamentul lui în Queens, acum două săptămâni.
Poliția crede că a fost omorât de niște hoți.
Dar tu crezi altceva ?
Haideți în biroul meu.
Universitate Fairbridge ... ați auzit de ea ?
Au reclame în tot orașul.
Și au fost mult la știri, în ultima perioadă.
Guvernul verifică facultățile cu profit,
iar numele lui Fairbridge apare des.
Sunt anchetați chiar acum de Ministerul Educației.
O listă lungă de acuzații, inclusiv tactici ilegale de recrutare.
Din moment ce împrumuturile federale sunt principala sursă de venit,
dacă nu iese ca ei, vor fi închiși.
Dennis a fost recrutor pentru Fairbridge.
Era pe cale să depună mărturie ca denunțător.
De-asta l-au omorât.
Sau așa crezi tu.
Care e legătura ta cu toate astea,
în afară că Dennis Hicks era cineva pe care-l cunoșteai ?
Universitatea Fairbridge e proprietara noastră.
De ce o facultate ar vrea o casă de tranzit ?
Pentru că suntem o sursă de oameni și de numere C.N.P. ...
Doar de asta le pasă.
Acum 5 ani, duceam lipsă de fonduri.
Când Fairbridge s-a oferit să ne cumpere,
chiar și eu am crezut că era o idee bună.
S-a dovedit că am lăsat diavolul să intre.
De atunci, școala ne-a recrutat agresiv rezidenții.
Și n-am voie să fac nimic legat de asta.
Scuză-ne ignoranța ... Eu și partenera mea tindem
să credem că studiile superioare sunt un lucru bun,
deci, ce e atât de rău cu oamenii
care încearcă să-și schimbe viețile mergând la facultate ?
Dacă primeau o educație adevărată,
și exista sprijin financiar adevărat pentru ei, aș fi de acord.
Dar cu asta, sunt mințiți.
Recrutorii promit diplome pe care școala nici măcar nu le oferă,
și ajutor la angajare pe care nu-l dau niciodată.
Ar spune orice să facă oamenii să semneze pe linia punctată.
Iar în cazul ăsta,
liniile punctate sunt pe cererile de împrumut ale studenților.
Școala primește banii, iar când oamenii mei pleacă
sau renunță, sunt la fel de șomeri,
doar că acum sunt îngropați în datorii.
Și indiferent ce bani câștigă sunt confiscați de recuperatori.
Și știm cu toții cât de util e asta, când încerci să-ți reclădești viața.
Am adunat o listă de cazuri
pe care o prezint Ministerului Educației.
Oameni vulnerabili cărora le-am promis să-i ajut,
care au fost înșelați penal de către Fairbridge.
Am vorbit cu poliția, dar ei mă cred nebună.
Un om de treabă a fost omorât.
Deci ... ce spuneți ?
Veți verifica ?
Aici scrie că Dennis Hicks locuia în Astoria.
Aia e secția 116.
Am putea lua legătura cu cel care a primit cazul,
să vedem măcar care e situația.
Presupunând că a mai rămas un caz.
Locul faptei e vechi de două săptămâni.
Cadavrul e probabil deja îngropat.
Ți-l amintești pe Lukas Muller, agentul de la Interpol ?
Desigur.
Ne-a dat informații despre acel cont bancar elvețian
- acum câteva săptămâni. - Tata îl plătește
pentru un astfel de ajutor ... Dacă a fost plătit de tata
acum 2 ani, e de la sine înțeles că i s-a cerut să ancheteze
împușcăturile care au costat-o viața pe Sabine Raoult.
Presupui că a fost o anchetă.
Tatăl tău ar putea ști exact cine l-a atacat.
Și apoi s-a ocupat discret chiar el de problemă ? Nu.
Mințea când a spus că problema a fost rezolvată.
În fine, l-am sunat pe Muller de câteva ori. Niciun răspuns.
Dar contactul meu de la filiala din New York a Interpolului
tocmai mi-a spus că e in oraș pentru o conferință.
Așa că, în timp ce eu verific asta,
tu o să te bați cu Muller sau o să te culci cu el ?
Dacă ai probleme la secția 116,
amintește-i locotenentului lor că mi-e dator.
L-am ajutat de două ori ca ginerele lui să fie deportat.
Cadavrul a fost găsit pe podea acolo.
Trei gloanțe de 9 mm.
Se pare că intrușii au luat combina, Xbox-ul ...
niște lucruri de pe masă.
Apartamentul e plătit pentru toată lună,
așa că, proprietarul a dat timp familiei să-l curețe.
Trebuie să întreb. De ce Crimele Majore
au nevoie de un consultant să verifice toate astea ?
Nu-ți verific munca.
O prietenă a victimei ne-a rugat să aruncăm o privire.
S-ar putea să fi vorbit cu ea ... Lily Cooper.
Cea care crede că angajatorii d-lui Hicks au pus să fie ucis ?
Și celelalte 5 case care au fost sparte în noaptea aia,
au făcut toate astea ca ... acoperire ?
Toate spargerile au avut loc între aici și bulevardul 30,
toate în câteva ore.
Și n-a fost niciun martor ?
Banda care a făcut-o a intrat și a ieșit din celelalte locuri
fără a da peste niciun locatar ... Hicks a fost ...
ghinionist.
Cred că ai dreptate.
Nu că Hicks a fost ghinionist ...
Ci că ucigașul n-a pus la cale celelalte 5 spargeri.
Nu cred că ce s-a întâmplat aici a avut legătură cu alea.
Uită-te la numele de familie ale tuturor celorlalte familii.
- Toate sunt rusești. - Sunt mulți ruși în cartierul ăsta.
Da, dar dacă-l excluzi pe Hicks, banda a lovit numai ruși.
E o biserică ortodoxă rusă doar la câteva străzi distanță.
Iar în noaptea spargerilor a fost și Ajunul Bobotezei.
Ce anume ?
Dacă hoții au avut o asociere cu biserica,
ar fi știut ce familii participă la slujbe în seara aia.
Asta ar explica cum au spart numai case care erau goale.
Aia e una din casele care au fost sparte, nu ?
Da.
Iar din apartamentul ăla și din ăsta poți vedea dintr-unul într-altul.
Și, conform raportului, n-au luat prea multe din ăla.
Poate pentru că au plecat în grabă.
Pentru că au auzit împușcăturile provenind de aici,
și s-au gândit că poliția era pe drum.
Nimeni din clădirea aia nu l-a văzut pe trăgător venind sau plecând,
dar poate hoții au făcut-o.
- Îți amintești de mine. - N-am nimic să-ți spun.
Te rog, lasă-mă în pace.
Am anticipat că ai avea rezerve să te abordez în public ...
Ar putea expune aranjamentul tău cu tatăl meu.
De-asta am ales un cadru atât de privat.
Nu-ți fă griji pentru camere.
Le-am dezafectat cu puțin timp în urmă.
După cum poate știi, a fost o tentativă de asasinat,
acum mai puțin de doi ani ... Încerc să mă lămuresc
în ce măsură chestiunea a fost anchetată.
Îmi imaginez că o faci.
Încerci să-ți dai seama cât de mult știe ?
Am renunțat să întreb ce știe, așa că, te întreb ce știi tu.
Întreabă pe altcineva !
D-le Muller, am prieteni pe care tata i-ar putea pune în pericol.
Care e jocul tău ?
"Jocul" meu ?
Dacă stau să mă gândesc, nu vreau să știu.
Am o familie.
Am o soție.
Tu și tatăl tău vă puteți duce dracului amândoi.
Fiecare familie a cărei casă a fost lovită
a avut invitații la o cină în seara aia la biserică.
Am verificat cine a avut acces la acele invitații.
S-a dovedit că liderul micii voastre bande ... Roland ...
lucrează pentru furnizorul de mâncare.
Avea și cazier, așa că, am început cu el.
V-a trădat pe toți.
Nu e "liderul".
Nu ? Asta-i haios ... Sigur te-a descris
ca pe un jucător minor.
Nu, pe bune ... ar trebui să-i mulțumești.
Singurul motiv pentru care stai aici și vorbești cu noi,
singurul motiv pentru care procurorul îți oferă ție un târg și nu lui,
e că a spus că tu ai fost cel care a supravegheat pe geam.
Vezi, suntem mult mai interesați
de omuciderea pe care ai văzut-o peste stradă decât de tine.
Roland va fi închis mai mult ca mine ?
Garantat.
Mă uitam pe geam.
A fost un tip înspăimântător ...
capul ras, hispanic, cu tatuaje.
Ținea arma așa.
Iar celălalt tip implora pentru viața lui.
Iar el doar l-a umplut cu gloanțe. Pac ! Pac !
Pac !
Bine, mai întâi, ia-ți mâna din fața mea.
- Hai să dăm înapoi ... - Salut ! Pista aia cu martorul
a dat roade ... Îi dă lui Marcus o declarație chiar acum.
După asta, îi aducem un desenator.
Unde ești ?
M-am întors la biroul lui Lily Cooper de la casa de tranzit.
Când avem schița, ți-o trimit. Poate Lily îl poate identifica.
Schița aia ar putea fi mai importantă ca niciodată.
Lily nu va identifica pe nimeni.
Sunt aici pentru că unul dintre detectivi
mi-a găsit cartea de vizită pe biroul ei.
A fost strangulată.
Lily Cooper a avut un seif încuiat prins în biroul ei.
Oamenii ei țineau acolo lucrurile confiscate de la rezidenți.
Cel care a descoperit cadavrul l-a găsit așa.
Cine a omorât-o pe Lily a vrut să pară că voia conținutul cutiei.
Și tu nu crezi asta ?
Când eu și Sherlock am fost s-o vedem ieri,
ne-a arătat un dosar cu antecedente
pe care voia să-l prezinte Ministerului Educației.
Când Sherlock s-a întors la biroul ei, dosarul dispăruse.
Credea că Dennis Hicks a fost omorât pentru că coopera într-un caz
împotriva Universității Fairbridge ... Noi credem
că se poate să fi fost omorâtă din același motiv.
Și Holmes ? Unde e ?
Se ocupă de o chestie de familie. Nu vrei să știi.
Ce facem acum ?
Înțeleg că ai ceva mai clar în minte decât "arestarea unei facultăți".
Am dat o circulară cu schița trăgătorului lui Dennis Hicks,
iar detectivii reverifică ambele locuri ale faptelor.
O să vedem dacă-l recunoaște cineva.
Chiar dacă suntem destul de siguri că e doar un asasin plătit.
Asasinul plătit al lui Fairbridge ?
Acesta este directorul executiv al Universității Fairbridge,
Wilson Trager ... El este universitatea.
E deținută în secret de el.
Nimeni nu are mai mult de pierdut dacă Ministerul decide împotriva lor.
Atunci, cred că știu următoarea voastră oprire.
D-le detectiv Bell.
D-șoară Watson.
- Wilson Trager. - Da, mersi că ne primiți.
Firește. Presupun că sunteți aici
din cauza crimei de acum câteva săptămâni.
Bietul tip care lucra la dispecerat sau așa ceva ?
Îl chema Dennis Hicks ... Era Vicepreședinte la Recrutări.
Corect. Sigur.
De fapt, doi dintre angajații tăi au fost omorâți.
O femeie pe nume Lily Cooper a fost omorâtă ieri.
Era directoarea Casei Speranței din East River, pe care o deții ?
- Dumnezeule, asta e groaznic ! - Credem că există o legătură.
Speram că ți-am putea pune câteva întrebări ?
De fapt, d-l Trager tocmai pleca la o ședință importantă.
- Nu poate fi reprogramată. - Îmi pare foarte rău.
Dar i-am rugat pe Josh și Bill să vă ajute cum pot.
Doi oameni acum ? Vreau să știu totul.
Și ...
Amintește-mi să trimit ceva familiilor.
Mulțumesc pentru tot ce faceți.
- Da, d-le Trager, noi ... - Putem răspunde întrebărilor voastre.
Vă rog, pe aici.
Putem păstra asta ? I-o vom arăta d-lui Trager
și evident vă anunțăm dacă-și amintește ceva.
Din nou, speram să punem întrebările noastre chiar d-lui Trager.
Și de ce ar fi nevoie de asta ?
Pentru că încercăm să rezolvăm două crime,
și ambele victime asistau
o anchetă a Ministerului Educației care l-ar fi costat milioane.
- Noi ... - Stai.
Deci ... cu alte cuvinte,
ați venit aici să-l acuzați pe d-l Trager că a angajat un asasin ?
"Acuzat" e mult spus în stadiul acesta.
Dar nu prea sunteți aici pentru o discuție prietenească.
Și vă întrebați de ce discutați cu noi în loc cu el.
Are ceva de ascuns ?
O să-l întrebăm pe d-l Trager dacă știe ceva despre vreuna dintre victime.
Deși, pe baza a ceea ce am văzut cu toții în hol,
aș spune că nu prea știa de existența lor.
În ce privește ancheta Ministerului, ne-am ocupat de ea, promit.
Dar uitați ... L-ați auzit pe d-l Trager că ne-a spus
să vă ajutăm cu tot ce putem ... o să vă dăm acces complet
la personalul de secretariat, agenda de întâlniri, calculatorul său.
Dacă găsiți vreo dovadă că el sau oricine de aici
a angajat un asasin, bravo vouă !
Lukas Muller e în New York.
L-am vizitat ieri.
De ce ai ...
Am fost surprins și, într-adevăr, confuz
pentru modul în care m-a tratat.
În timpul primei noastre întâlniri,
am observat o nervozitate la el, dar asta se putea datora situației.
Până la urmă, divulga secrete care-l puteau costa slujba.
Sunt fiul omului care-l plătește,
deci, ieri mă așteptam să mă trateze ca pe un prieten.
În schimb, m-a tratat ca pe un dușman.
Mai exact, ca pe o amenințare.
- Știu, tată. - Ce știi ?
De ce n-ai pomenit de întâlnirea ta cu moartea.
De ce nu mi-ai cerut niciodată,
cel mai bun detectiv pe care-l știi, ajutorul.
Crezi că eu am încercat să te omor.
Mă face să mă întreb
de ce ... ai venit cu adevărat la New York.
Doar îți urmai suspiciunile,
sau intenționai să mă rănești ?
Cândva, te-am suspectat.
Dar am trecut peste asta de multă vreme.
Sunt satisfăcut că n-ai fost implicat.
Deși Muller, aparent, nu este.
Noi doi am avut conflictele noastre ...
ca să fiu delicat ...
dar mereu am crezut că măcar
îmi cunoști caracterul.
Dacă nu știi, fără nicio îndoială,
că nu sunt un ucigaș ...
atunci, chiar nu există o fundație pe care să construim.
Acest ...
experiment al nostru a ajuns la final.
N-ai niciun motiv să te preocupe siguranța mea și a lui Watson.
Sper că vei fi de acord.
Și dacă ai vreo urmă de îndoială,
uite cum poți fi sigur
că nu eu am încercat să te omor.
Ești viu.
Nu știam că te-ai întors.
Eram jos, în birou.
Asta e mierea pe care o cumpărăm când vine tatăl tău pe aici.
Așa este.
Bănuiesc că asta înseamnă că discuția a mers prost.
Aveam dreptate ... Acum 2 ani, a crezut că eram în spatele
- tentativei sale de asasinat. - Și acum ?
Acum, din ce spune, sunt un fost suspect.
Nu sunt în centrul unui complot elaborat de răzbunare.
- Îl crezi ? - Da.
Dar cred că aveam dreptate și acum 2 săptămâni.
Chestiunea nu e rezolvată. Vinovatul e încă liber.
Veștile bune sunt că
nu trebuie să ne mai temem că suntem în apropierea tatei,
pentru că nu va mai fi în apropiere.
Îmi pare rău.
Să nu-ți pară. Între noi doi au trecut ani,
fără să vorbim în trecut. E un aranjament care funcționează.
Cu puțin noroc, i-l vom returna curând.
Cum a mers întâlnirea cu Wilson Trager ?
E greu de spus.
A fost mai mult o non-întâlnire decât o întâlnire.
A trecut pe lângă noi și ne-a lăsat cu doi avocați,
și după aceea ne-a dat acces total la viața lui.
Înregistrări bancare și de călătorie, e-mail-uri ...
Sugerează încredere că nu vom găsi nimic.
Le-am verificat pe toate.
Până acum, niciun transfer misterios sau o legătură secretă cu asasinul.
Dar asta presupunând că Trager a plătit el pentru tot.
Dacă a folosit banii facultății, ar putea dura ani să găsim pista.
Ești pe difuzor.
Schița aia pe care am arătat-o ...
unii dintre oamenii de la casa de tranzit a lui Lily Cooper
l-au identificat pe tip ... Victor Nieves.
E un fost pușcăriaș. A locuit acolo acum câțiva ani.
Ofițerul de eliberare condiționată avea adresa lui curentă la dosar.
Știm că e înarmat și periculos.
O echipă specială merge la el. Marcus e cu ei.
O să vă anunț dacă aflăm ceva.
Deja ți-am spus.
Nu știu unde e Victor.
În regulă. Când l-ai văzut ultima oară ?
Nu știu.
Acum două zile, poate 3 ?
D-nă Nieves,
astăzi mai devreme a plouat, iar ghetele alea sunt încă ude.
Altcineva în afară de soțul tău le-a lăsat aici ?
Te rog.
E un om de treabă.
Nu-l răni.
Crede-mă,
toți am vrea ca lucrurile să fie pașnice.
Dar n-o să te mint.
Soțul tău are probleme, și trebuie să-l găsim.
Cel mai bun lucru pe care-l poți face e să ne ajuți să-l arestăm.
Ai idee unde ar fi putut merge ?
Bună ! Cum te cheamă ?
Mayra.
Mayra ?
"Castle Kingdom" ... Știu locul ăla.
Eu și fratele meu obișnuiam să mergem acolo.
Mergi cu părinții tăi ?
- Ce-ai pățit acolo ? - Am căzut.
Ai căzut în parc ?
Nu e distractiv deloc.
Poftim, lasă-mă să-l aranjez pentru tine.
Asta ți se pare mai veche de o zi ?
Mayra, când ai mers în parc ?
Gregson.
Da, eu sunt.
Fetița lui Nieves tocmai i-a dat un alibi
pentru a doua crimă ... Se pare că toată familia a fost
la un parc de distracții ieri în South Jersey până seara.
Soția nu vrea să confirme, dar am găsit o chitanță la gunoi.
Iau legătura cu parcul, să văd dacă pot scoate înregistrările camerelor.
Dacă povestea se verifică, nu se poate
ca Nieves să o fi putut omorî pe Lily Cooper.
- Asta e al naibii de interesant. - Cum așa ?
Eram pe cale să te sun.
Victor Nieves tocmai a apărut aici.
S-a predat.
Tocmai a mărturisit ambele crime.
Salut !
I-am presat un pic pe oamenii lui Lily Cooper,
dar ... când le-am explicat pentru ce era, m-au ajutat.
Asta ar trebui să mă facă să cedez ?
Deja am spus că am omorât-o.
Voi nu mă credeți.
Nu, știm că n-ai omorât-o.
Deja am stabilit că la ora omorârii ei,
tu te învârteai într-o mare ceașcă de ceai cu fetița ta.
Nu, fotografia asta nu e pentru tine, e pentru mine.
Niciodată nu m-au interesat târgurile.
Înțelegeri, sentințe reduse ...
Cred că sunt un rău necesar,
o diluare a dreptății.
Mă supără cel mai mult când ajută ucigașii.
Și cred că ești un ucigaș.
Balistica armei pe care ai predat-o se potrivește cu gloanțele
scoase din Dennis Hicks.
Deci ...
Nu vreau să te ajut.
Dar ...
Ea a crezut că meritai
ajutorul altor oameni.
A fost o ființă umană exemplară.
Deci, eu stând aici și încercând să te conving
să-l torni pe Wilson Trager în schimbul unei înțelegeri ...
pur și simplu, știi tu ...
mă ajută să-mi amintesc de ea.
Care Wilson ?
În dosarul de eliberare condiționată păreai că încerci
să ții drumul drept după eliberarea din închisoare.
Ai terminat liceul,
ai avut o slujbă stabilă,
te-ai înscris la Fairbridge să studiezi calculatoarele ...
Ai luat un împrumut studențesc pentru asta. Da.
Cât datorezi ?
75.000 $.
Cât ți-a oferit Trager să-l omori pe Dennis Hicks ?
Hicks a fost recrutorul meu, îți amintești ?
El m-a convins să merg la Fairbridge.
Mi-a spus numai minciuni.
- L-am omorât de capul meu. - Ai mai mărturisit
și că ai strangulat-o de capul tău pe Lily Cooper ?
Trager ... te-a plătit să-l omori pe Dennis Hicks,
și apoi te-a plătit din nou
să-ți asumi vina strangulării lui Lily Cooper.
Presupunând că te-a contractat și pentru asta,
nu-l protejezi doar pe el,
dar protejezi și persoana, care chiar a omorât-o.
De ce ?
Pentru că sunt sigur că nici tipul ăla n-a avut de ales.
De ce naiba ai crede asta ?
Până azi-noapte,
am presupus că Wilson Trager a angajat doar un ucigaș.
Dar când Victor Nieves a mărturisit omorârea
lui Lily Cooper a fost deranjat, ne-am dat seama
că trebuie să fi fost doi.
Crezi că face parte dintr-o echipă ?
Mai repede o colecție de indivizi cu probleme similare.
A părut convins
că a înțeles situația celui de-al doilea ucigaș.
De ce ? Pentru că crede că situațiile lor sunt aceleași.
Am verificat atent viața lui Trager.
Tipul ăsta nu pare că aibă legături criminale convenționale,
totuși a reușit să angajeze doi ucigași diferiți în două săptămâni.
E posibil ca Nieves să știe identitatea ucigașului lui Lily Cooper,
dar cred că mai repede a înțeles intuitiv
unde a găsit Trager al doilea ucigaș.
Îi ia dintre proprii studenți.
Poziția la conducerea unei universități îi dă acces la o listă unică.
Indivizi care vor să-și înbunătățească viața ... mulți dintre ei cu caziere ...
care acum, mulțumită lui,
sunt împovărați de împrumuturi studențești pe care nu le pot plăti.
Asta-i face numai buni de manipulat.
Am început să ne întrebăm ... Poate aceste două crime
n-au fost singurele ocazii când și-a rezolvat problemele astfel.
Așa că, am căutat alte incidente suspicioase în trecutul lui.
Acum un an, campusul principal al universității
a fost amendat pentru violarea regulilor de siguranță.
S-a renunțat la toată chestia
din cauza unui incendiu în clădirea Inspectoratului.
S-au pierdut toate dosarele de inspecție,
iar Primăria a trebuit s-o ia de la capăt.
Cu un an înainte de asta, Trager a vrut să cumpere
o afacere de familie în Central Park South.
Din cine știe ce motiv, consiliul era pe cale să-l refuze ...
până când cea cu votul decisiv a fost rănită de o mașină.
Și-a dat demisia, pentru că nu-și mai putea îndeplini sarcinile,
iar votul a decurs cum a vrut Trager.
Dacă tipul ăsta nu e în spatele la toate astea,
e cel mai norocos spectator nevinovat din istorie.
Să spunem că aveți dreptate, că tipul e un gangster. Cum dovedim ?
Victor Nieves nu ne va ajuta.
Acum că știm ce căutăm,
putem încerca să identificăm alți oameni
pe care Trager i-a constrâns.
Verificăm printre foștii studenți după oameni care se potrivesc :
foști condamnați care nu și-au plătit împrumuturile.
Antecedentele lui Nieves erau pentru spargeri,
așa că, ne gândim că Trager se poate să-și fi ales oamenii
pe baza abilităților lor ... un incendiator pentru incendiu,
un șofer pentru accidentul urmat de fugă.
Nieves nu va ceda. Poate altcineva o va face.
Universitatea Fairbridge trebuie să aibă cât ? 20.000 de studenți ?
Trebuie să fie sute de foști condamnați pe an.
Crezi că căutăm acul în carul cu fân.
Da. Sau cel puțin Watson și Marcus o fac.
Tu ce-o să faci ?
Mereu am crezut că cel mai bun mod de a te ocupa de fân e cu furca.
Ne vedem pe teren la 7:00 A.M.
Știi, mi-am imaginat că ești genul care are o intrare privată,
și nu sunt dezamăgit.
- Cine ești ? - Nu vreau să te rănesc.
Numele meu este Sherlock Holmes. Sunt detectiv consultant.
Cred că te-ai ciocnit cu partenera mea și colegul ei ieri, în hol.
S-au simțit răniți, și te-au trimis pe tine ?
Nu m-a trimis nimeni.
Am ratat ocazia de a te privi chiar eu în ochi,
și m-am gândit că era vremea să rectific asta.
Am înțeles.
Ceva de băut ?
Deci ...
spune-mi ceva.
Hai, aș fi putut striga după pază,
din secunda când te-am văzut, dar n-am făcut-o.
Fă-mi pe plac.
Ce vezi ?
Văd în mare ce mă așteptam să văd.
Un psihopat fără legături umane reale,
exceptându-le pe cele de fațadă păstrate din interes.
Un fel de vampir,
dar în loc de sânge, te hrănești cu speranțe și vise.
Spune-mi ceva ce n-am mai auzit.
Foarte bine.
Ești un dublu distrugător de vieți.
O dată când faci oamenii datori,
și apoi din nou când folosești acea datorie
să-i forțezi să-ți facă mendrele.
Pe asta n-am mai auzit-o.
Fac ce oamenii ca mine au făcut de la începutul vremurilor.
Le promit oamenilor de cealaltă parte a zidului
că ceea ce le vând îi va ajuta să obțină un loc de partea asta.
De ce-ți pasă atât de mult ?
Ce-ți iese ție ?
Doi oameni sunt morți.
De asta îmi pasă.
Am auzit că cineva a mărturisit acele crime.
Numele lui e Victor Nieves.
Și vei auzi numele lui la procesul tău,
pentru că l-ai angajat să comită o crimă,
și apoi să-și asume vina pentru cealaltă.
Stai ! Deci, tu
crezi că am vrut ca Dennis Hicks să fie omorât
pentru că era denunțător.
Bine. Dar Lily Cooper ?
De ce, Doamne, iartă-mă, aș fi vrut s-o rănesc ?
Aduna dovezi să le prezinte Ministerului Educației,
un dosar cu o listă de persoane
pe care Universitatea Fairbridge i-a înșelat.
Bine. Tipul ăla de la care îmi luam rămas bun ?
Consilier principal la Ministerul Educației.
Tocmai am bătut palma
la o înțelegere la care lucram de o săptămână.
Plătesc o amendă, sprijin niște reguli pe care vor să le impună,
și asta va fi tot.
Un fleac.
Indiferent ce melodramă
ar fi putut prezenta femeia aia, nu mi-a păsat.
Știu că ancheta asta se desfășoară de câteva zile.
Sunt sigur că-mi vei putea confirma asta.
Evident,
știi unde e ieșirea.
Te-ai întors.
Universitatea Fairbridge s-a decis să nu mai coopereze.
Așa că, eu și Marcus am primit ajutor de la Ministerul Educației.
Am comparat înscrierile și dosarele împrumuturilor studențești
cu baza de date a Ministerului.
O să dureze ceva.
Cum a mers cu furca ?
Trager m-a făcut să mă îndoiesc de motivul lui
de a pune să fie omorâtă Lily Cooper,
dar sunt mai convins ca niciodată că el a omorât-o.
În afară de asta, una dintre diplomele lui e falsă,
și e un vânător, deci, lipsa lui empatie se extinde dincolo de bipezi.
- Aștepți pe cineva ? - Nu.
Poate l-am stimulat pe Trager să trimită alt asasin.
Pe bune ?
Privește partea bună ... dacă unul dintre noi supraviețuiește,
am identificat un alt ac.
A fost adevărat ...
Ce-ai spus înainte.
Niciodată n-ar fi trebuit
să-mi suspectez propriul fiu.
Chiar te cunosc.
Dar, în apărarea mea, n-a fost fără motiv.
Aș vrea să cred că ne-am apropiat ceva mai mult în ultimele luni,
să ne înțelegem reciproc puțin mai bine.
În fine ...
Îți amintești cum eram acum 2 ani.
Ca să nu mai pomenesc de deceniile dinainte.
Anchetatorii meu au localizat un taximetrist din Paris,
care te-a identificat complet.
A spus că te-a avut ca client în zona aia în noaptea atacului.
Locuiai la Londra la vremea aia, deci, a părut plauzibil.
Da.
Crezi că aș fi fost atât de neglijent
încât să las un martor să mă identifice ?
Într-un final, mi-am pus aceeași întrebare,
și am concluzionat că era mai posibil să fi fost mituit să spună asta.
De atunci și-a schimbat povestea, nu-i așa ?
S-a dovedit imposibil de găsit din nou.
Dacă asta înseamnă că e mort
sau pur și simplu dispărut, nu pot spune.
Totuși, mi-am îndemnat oamenii să nu te mai considere suspect.
Lukas Muller n-a primit notificarea aia, nu-i așa ?
Lukas n-a crezut niciodată că am încetat să te suspectez.
A fost convins că era modul meu
de a îndrepta ochii legii în altă direcție,
în timp ce mă ocup chiar eu de tine.
Și recent a amenințat să-ți spună asta.
Corect, așa că, l-ai amenințat și tu. De-asta îi era așa teamă de mine ?
Se întâmplă că fostul meu contact din Interpol a fost omorât.
Un agent pe nume Jasper De Clerq.
I-am spus lui Lukas că eu am fost în spatele la asta.
Dar n-ai fost.
Nu.
Vei înțelege dacă nu te cred pe cuvânt ?
Sper că mă vei crede cu asta.
Cum am încetat să te consider un suspect,
mi-am dat seama ce groaznic a fost că măcar am făcut-o.
Când am auzit de recidiva ta,
am decis să aranjez o ședere prelungită în New York.
Că era timpul
să îndrept lucrurile între noi.
Iar acela a fost întotdeauna singurul motiv pentru care am venit.
Ai spus clar că ai vrea să mă întorc la Londra.
Și o voi face.
Am vrut doar să știi.
Ăștia sunt sunt candidații care puteau rezolva problemele lui Wilson Trager ?
O primă tentativă.
M-am concentrat pe oameni care trăiesc aici,
cu caziere care se potrivesc necesităților lui Trager.
Studenți de la Fairbridge care nu și-au achitat împrumuturile.
Fiecare pachet conține tot ce-am strâns despre persoana aia.
Caziere, dosare de eliberare condiționată, istoricul împrumuturilor de la Minister.
M-am gândit că ne-am putea uita prin ele,
și apoi să le restrângem de aici.
Văd că l-ai inclus pe Victor Nieves.
Da, e singura persoană pe care o știm sigur.
L-am folosit ca model pentru profil.
Îmi imaginez că dosarul
care a dispărut din biroul lui Lily Cooper
conținea multe dintre aceste chipuri.
Poate chiar și pe Victor Nieves.
E ironic.
Dacă avem dreptate,
Lily și Trager ar fi folosit aceleași criterii.
Unul dintre ei pentru a ajuta oameni.
Și celălalt pentru a-i exploata.
Ecosezul ăla e drăguț. O dorință bruscă de a cumpăra un pled ?
Nu e un pled. E un tartan.
Și cred că asta ar putea fi cheia să-l doborâm pe Wilson Trager.
Proiecția cererilor
pentru următorii 5 ani arată o suprapopulare
a câtorva campusuri satelit. Căutăm clădiri existente.
Dar cel puțin unul sau două vor trebui să fie construcții noi.
Ce naiba e asta ?
Ăla e unul de-al meu.
Da, calendarul tău pomenea de ședința asta,
așa că, mi-am luat libertatea de a prepara propriile diapozitive.
Va fi mult mai instructiv, promit.
Da ... Îmi dai voie ? Mersi. Mulțumesc.
Da, chipul din fața voastră este Claudette Bailey.
Universitatea Fairbridge, promoția 2012.
Înainte de asta,
e executat 31 de luni pentru fraudă și distrugere de proprietate.
Când ai trimis-o
să dea foc clădirii Inspectoratului Primăriei,
s-a dat drept una din echipa de curățenie,
și a deghizat acceleratorul ca detergent de podele.
Când am trimis-o ?
N-am idee cine e femeia aia.
Acesta este Joseph DeLuca.
A dat peste un membru al consiliului pentru tine.
În regulă, toată lumea să iasă.
Vă dau afară pentru încălcarea proprietății.
Paza deja știe că suntem aici.
Detectivul Bell le arată chiar acum mandatul nostru.
Noi doar ... n-am avut chef să așteptăm.
Am crezut că oamenii tăi merită să știe pentru cine lucrează, imediat.
Victor Nieves.
Am vorbit despre el,
firește, dar acum ai un chip pentru acel nume.
Boyd Erlich, care, la instrucțiunile tale,
a strangulat-o pe Lily Cooper cu mâinile goale.
În regulă. Ăsta e un teatru minunat.
Imaginația voastră a luat-o razna.
Dar nu pot fi legat de niciunul dintre acești oameni.
Aici te înșeli.
Ne-am dat seama cum i-ai ales.
Sau, mai exact, cine i-a ales pentru tine.
Recuperatorul căruia i-au fost încredințate împrumuturile lor.
Ieri, în biroul tău,
am observat o fotografie a ta, vânând în Scoția.
Am recunoscut ecosezul purtat de însoțitorul tău
ca aparținând clanului Mackmain.
Și judecând după structura trăsăturilor sale faciale,
cred că e o rudă a soției tale.
Mai târziu, am observat în istoricul împrumutului lui Victor Nieves
că numele agentului său de recuperare era Bradley Mackmain.
Nu e un nume foarte comun, dar a fost de ajuns
ca acea coincidență să merite atenția noastră.
Așa că, am verificat, iar Bradley Mackmain
este nepotul soției tale. A ales oamenii
pe care să-i constrângă pe baza ordinelor tale.
De-asta n-au existat documente care să ducă la tine.
Ai spus că greșeam că Lily Cooper a fost omorâtă.
Și ai spus adevărul.
N-a fost din cauză că dosarul ei ar fi fost
atât de incriminator în fața Ministerul Învățământului.
A fost din cauză că-l inclusese pe Victor Nieves,
și a observat că împrumutul lui restant
începuse brusc să fie plătit din nou.
Lui Lily chiar i-a păsat de Victor.
Era îngrijorată că începuse din nou să comită jafuri.
Așa că, a început să-l hărțuiască cu întrebări.
Apoi l-a sunat pe Mackmain să-i confirme
că informația era corectă, dar n-a vrut să renunțe.
Și se apropia prea mult.
De unde știm toate astea ?
Poliția a avut o discuție dură cu Bradley Mackmain.
A părut remarcabil de dornic să depună mărturie împotriva ta,
în schimbul unei înțelegeri.
Wilson Trager ?
Ești arestat pentru omorârea lui Dennis Hicks
și a lui Lily Cooper.
Voiam să comand ceva.
Ai vreo preferință ?
Nu mi-am dat seama că mai era cineva aici.
N-am fost.
Să înțeleg că aia a fost prietena ta din grupul de mercenari ?
Ați mai avut o rundă ?
Am avut nevoie de niște informații, iar ea a putut să le furnizeze.
A fost un schimb cinstit.
Simte-te liberă să mănânci fără mine.
Trebuie să fiu undeva.
Sherlock ?
Nu-ți fă o idee greșită.
Nu sunt aici să te opresc sau altceva.
Am venit doar să-ți dau asta.
Am făcut niște săpături legate de omorârea lui Jasper De Clerq.
Nu mai fă pe surprinsul.
Am fost destul de clar că nu-ți cred explicația.
Și, după cum s-a dovedit, ceea ce mi-ai spus
despre omorârea lui Jasper De Clerq n-a fost în întregime adevărat.
Te asigur că a fost.
Ai spus că n-ai avut nimic de-a face cu moartea lui De Clerq.
De fapt, moartea lui De Clerq a avut în întregime de-a face cu tine.
Acolo, vei găsi înregistrările telefonice și de călătorie
ale lui De Clerq în săptămânile premergătoarea împușcării.
Observi ceva la ele ?
Păi ...
Tokyo pentru 4 zile.
Apoi Riad.
Apoi înapoi la Londra.
- A fost peste tot unde am fost eu. - Te spiona.
Foarte probabil, căuta un moment vulnerabil.
Sincronizarea omorârii lui De Clerq,
exact când ancheta ta despre împușcături lua avânt,
sugerează că a fost omorât pentru a tăia orice legătură.
Oricine a omorât-o pe Sabine și a încercat să mă omoare ...
De Clerq lucra pentru ei.
E un nou indiciu. Mulțumesc, fiule.
Ai spus că ai alimentat deliberat o pistă falsă
pentru a arunca suspiciunea asupra mea.
Asta e o jignire a reputației mele. O jignire pe care n-o pot tolera.
Rămâi, pleci ...
Nu-mi pasă.
Dar orice ar fi,
îl voi găsi și-l voi opri pe cel care a încercat să te omoare.